8. การจัดการ

8.1 โครงสร้างการจัดการ

ณ วันที่ 31 ธันวาคม 2553 บริษัทมีโครงสร้างองค์กร เป็นดังนี้

โครงสร้างกรรมการของบริษัทประกอบด้วยคณะกรรมการทั้งหมด 3 ชุด ได้แก่

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

ตารางที่ 8 รายชื่อคณะกรรมการทุกคณะของบริษัท ณ วันที่ 31 ธันวาคม 2553

+-------------+-----------+-------------+-------------+-------------+
| ชื่อกรรมการ   |           | กรรมการ     | กรรมการ     | กรร         |
|             |           |             |             | มการตรวจสอบ |
|             |           | บริษัท        | บริหาร       |             |
+-------------+-----------+-------------+-------------+-------------+
| นายพิฑูร      | ต         | /           | /           |             |
|             | รีวิจิตรเกษม |             |             |             |
+-------------+-----------+-------------+-------------+-------------+
| นางพจนารถ   | ป         | /           | /           |             |
|             | ริญภัทร์ภากร |             |             |             |
+-------------+-----------+-------------+-------------+-------------+
| นายวิรุฬ      | เผ่าลินจง   | /           | /           |             |
+-------------+-----------+-------------+-------------+-------------+
| นางสาวนฤศสัย | มหฐิติรัฐ    | /           | /           |             |
|             |           |             |             |             |
|             |           |             | แ           |             |
|             |           |             | ละเลขานุการก |             |
|             |           |             | รรมการบริหาร |             |
+-------------+-----------+-------------+-------------+-------------+
| นายบรรเลง   | ศรนิล      | /           |             | /           |
|             |           |             |             |             |
|             |           | (ก          |             |             |
|             |           | รรมการอิสระ) |             |             |
+-------------+-----------+-------------+-------------+-------------+
| พ.ต.อ.ทวีพันธ์ | แ         | /           |             | /           |
|             | สงประเสริฐ |             |             |             |
|             |           | (ก          |             |             |
|             |           | รรมการอิสระ) |             |             |
+-------------+-----------+-------------+-------------+-------------+
| นายสิงห์ชัย    | อรุณวุฒิพงศ์  | /           |             | /           |
|             |           |             |             |             |
|             |           | (ก          |             |             |
|             |           | รรมการอิสระ) |             |             |
+-------------+-----------+-------------+-------------+-------------+
| นายธีระชัย    | สิริธัญญานนท์ | /           |             | เลขา        |
|             |           |             |             | นุการกรรมการ |
|             |           | และเ        |             |             |
|             |           | ลขานุการบริษัท |             | ตรวจสอบ     |
+-------------+-----------+-------------+-------------+-------------+
| กรรมการที่ล   |           |             |             |             |
| าออกระหว่างปี |           |             |             |             |
+-------------+-----------+-------------+-------------+-------------+
| นายฮวง      | กวาน จวิน  | /           | /           |             |
|             | *         |             |             |             |
+-------------+-----------+-------------+-------------+-------------+

หมายเหตุ * นายฮวง กวาน จวิน ได้ลาออกจากการเป็นกรรมการบริษัทและกรรมการบริหาร
เมื่อวันที่ 1 พฤศจิกายน 2553

1)  คณะกรรมการบริษัท

ณ วันที่ 31 ธันวาคม 2553 บริษัท มีจำนวนกรรมการทั้งหมด 9 ท่าน ประกอบด้วย
กรรมการที่เป็นตัวแทนของผู้ถือหุ้นรายใหญ่ กรรมการที่มาจากผู้บริหาร จำนวน 6
ท่านและกรรมการอิสระจำนวน 3 ท่าน
เพื่อให้คณะกรรมการสามารถปฏิบัติหน้าที่ในการบริหารงานได้อย่างมีประสิทธิภาพ
รายชื่อคณะกรรมการบริษัทเป็นไปตามตามตารางที่ 8

บริษัท มีกรรมการอิสระ 3 ท่าน
โดยมีหลักเกณฑ์การคัดเลือกให้สอดคล้องกับเกณฑ์ที่สำนักงานคณะกรรมการกำกับหลักทรัพย์
และตลาดหลักทรัพย์แห่งประเทศไทยกำหนดไว้คือ

  1. ถือหุ้นไม่เกินร้อยละ 0.5 ของทุนชำระแล้วของบริษัท หรือนิติบุคคลที่อาจมีความขัดแย้ง
  (นัยรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

  2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษาด้านอื่นๆ
  หรือเป็นผู้มีอำนาจควบคุมบริษัท หรือเป็นบุคคลที่อาจมีความขัดแย้ง โดยต้องไม่มีผลประโยชน์
  หรือส่วนได้ส่วนเสียในลักษณะดังกล่าว

  3. ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า
  เจ้าหนี้/ลูกหนี้เงินกู้รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
  ทั้งในด้านการเงินและการบริหารงานของบริษัท
  หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  4. ไม่เป็นญาติสนิท หรือมีความสัมพันธ์อื่นที่อาจทำให้ขาดความเป็นอิสระกับผู้บริหาร
  ผู้ถือหุ้นรายใหญ่ของบริษัทหรือนิติบุคคลที่อาจมีความขัดแย้งรวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
  ผู้ถือหุ้นรายใหญ่

  กรรมการผู้มีอำนาจลงนามผูกพันบริษัท

ประกอบด้วย นายพิฑูร ตรีวิจิตรเกษม นางพจนารถ ปริญภัทร์ภากร นายวิรุฬ เผ่าลินจง
นางสาวนฤศสัย มหฐิติรัฐ และนายธีระชัย สิริธัญญานนท์ กรรมการสองในห้าท่านนี้
ลงลายมือชื่อร่วมกันและประทับตราสำคัญของบริษัท

ขอบเขต อำนาจหน้าที่ของคณะกรรมการบริษัท

1.  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความซื่อสัตย์สุจริตและระมัดระวังผลประโยชน์ของบริษัท

2.  คณะกรรมการมีหน้าที่กำหนดนโยบาย และกลยุทธ์ในการดำเนินธุรกิจของบริษัท

3.  คณะกรรมการมีอำนาจพิจารณาอนุมัติแผนงาน และงบประมาณประจำปีของบริษัท

4.  คณะกรรมการมีอำนาจพิจารณาอนุมัติการซื้อและจำหน่ายสินทรัพย์ การลงทุนในการขยายธุรกิจ
    ตลอดจนการเข้าร่วมทุนกับผู้ประกอบกิจการอื่นๆ ภายใต้ข้อบังคับและวัตถุประสงค์ของบริษัท

5.  คณะกรรมการมีหน้าที่ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
    รวมทั้งดูแลให้มีการจัดการความเสี่ยงและระบบควบคุมภายในที่เหมาะสม

6.  คณะกรรมการมีหน้าที่ดูแลและจัดการแก้ปัญหาความขัดแย้งทางผลประโยชน์
    รวมทั้งการใช้สินทรัพย์ของบริษัทในทางมิชอบและการกระทำที่ไม่ถูกต้องในรายการระหว่างบุคคลที่เกี่ยวโยงกัน

7.  คณะกรรมการอาจจะมอบอำนาจให้แก่คณะกรรมการบริหาร
    และ/หรือคณะกรรมการตรวจสอบปฏิบัติการอย่างหนึ่งอย่างใด
    เพื่อให้บรรลุตามวัตถุประสงค์ของบริษัทที่ได้กำหนดไว้

8.  คณะกรรมการอาจแต่งตั้งกรรมการผู้จัดการ
    หรือมอบอำนาจให้บุคคลอื่นใดดำเนินกิจการของบริษัทภายใต้การควบคุมของคณะกรรมการ
    รวมถึง การยกเลิก เพิกถอน ปรับปรุงเปลี่ยนแปลงแก้ไขการมอบอำนาจหน้าที่ดังกล่าว

9.  คณะกรรมการมีอำนาจพิจารณาแต่งตั้งและกำหนดอำนาจหน้าที่แก่คณะอนุกรรมการ

10. คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท

11. คณะกรรมการต้องจัดให้มีการทำงบดุลและบัญชีกำไรขาดทุน ณ วันสิ้นสุดของรอบปีบัญชี
    รายงานประจำปีเสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติ

2)  คณะกรรมการบริหาร

ณ วันที่ 31 ธันวาคม 2553 บริษัท มีกรรมการบริหารทั้งสิ้นจำนวน 4 ท่าน
รายชื่อคณะกรรมการบริหารเป็นไปตามตารางที่ 8

ขอบเขต อำนาจหน้าที่ของคณะกรรมการบริหาร

1.  ช่วยกำกับดูแลและบริหารกิจการให้เป็นไปตามนโยบายที่คณะกรรมการบริษัทได้กำหนดไว้

2.  เป็นตัวแทนของคณะกรรมการบริษัทในการทำงานร่วมกับกรรมการผู้จัดการ

3.  ร่วมตัดสินใจในการดำเนินธุรกิจสำหรับรายการที่มีนัยสำคัญและ/หรือกรณีเร่งด่วนตามที่กรรมการผู้จัดการนำเสนอ
    เพื่อให้บริษัทสามารถดำเนินธุรกิจได้อย่างราบรื่นไม่ติดขัด

4.  พิจารณาเลือกบุคคลเพื่อเป็นกรรมการบริษัทในเบื้องต้น ก่อนนำเสนอคณะกรรมการบริษัท

5.  ปฏิบัติงานอื่นใดตามที่ได้รับมอบหมายจากคณะกรรมการบริษัท

ค) คณะกรรมการตรวจสอบ

ณ วันที่ 31 ธันวาคม 2553 บริษัท
มีคณะกรรมการตรวจสอบและเป็นกรรมการอิสระในคณะกรรมการของบริษัท ด้วย รวมทั้งสิ้นจำนวน
3 ท่าน มีคุณสมบัติครบถ้วน ตามประกาศ
ตลท.ว่าด้วยคุณสมบัติและขอบเขตการดำเนินงานของคณะกรรมการตรวจสอบ
โดยจะปฏิบัติหน้าที่ตรวจสอบและถ่วงดุลการบริหารกิจการต่างๆของบริษัท เพื่อให้เกิดความถูกต้อง
และเป็นไปเพื่อผลประโยชน์ของผู้ถือหุ้น
รายชื่อคณะกรรมการตรวจสอบและเป็นกรรมการอิสระเป็นไปตามตารางที่ 8

ขอบเขต อำนาจหน้าที่ของคณะกรรมการตรวจสอบ

1.  กำกับดูแล สอบทาน
    ให้บริษัทมีระบบรายงานทางการเงินตามมาตรฐานการบัญชีที่กำหนดโดยกฎหมายอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก
    เสนอแต่งตั้งผู้สอบบัญชีรับอนุญาต/ผู้ตรวจสอบภายในและกำหนดค่าตอบแทนของผู้สอบบัญชีรับอนุญาต/ผู้ตรวจสอบภายในที่บริษัทได้มีการว่าจ้าง

5.  พิจารณาการเปิดเผยข้อมูลของบริษัทในรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

  6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  6.2 ความเห็นเกี่ยวกับความเพียงพอของระบบควบคุมภายในของบริษัท

  6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  6.4 ความเห็นเกี่ยวกับความเหมาะสมของผู้สอบบัญชี

  6.5 ความเห็นเกี่ยวกับรายการที่อาจมีความขัดแย้งทางผลประโยชน์

  6.6
  จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

  6.7ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  6.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

ง) ผู้บริหาร

ผู้บริหารจะต้องมีความสามารถ มีจริยธรรม และมีประสบการณ์ในการดำเนินธุรกิจ
มีการบริหารงานด้วยความซื่อสัตย์สุจริตและระมัดระวัง เพื่อผลประโยชน์ของบริษัท
มีความตั้งใจที่จะดำเนินธุรกิจอย่างต่อเนื่อง มีความเข้าใจและรับผิดชอบต่อสาธารณชน
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์

ตารางที่ 9 รายชื่อผู้บริหารของบริษัท ณ วันที่ 31 ธันวาคม 2553 เป็นดังนี้

+------------------------------+---------------------------------------+
| ชื่อ                           | ตำแหน่ง                                |
+------------------------------+---------------------------------------+
| 1.  นางพจนารถ ปริญภัทร์ภากร **  | กรรมการผู้จัดการ                         |
+------------------------------+---------------------------------------+
| 2.  นายสุรศักดิ์ เหลืองอร่ามศรี **  | ผู้จัดการทั่วไป                            |
|                              |                                       |
|                              | รักษาการผู้อำนวยการกลุ่มงานการตลาด         |
|                              |                                       |
|                              | รักษาการผู้อำนวยการกลุ่มงานขายในประเทศ     |
+------------------------------+---------------------------------------+
| 3.  นายธรรศพงศ์ ฐิติหิรัญเมธี **   | ผู้อำนวยการกลุ่มงานวิจัยและพัฒนาผลิตภัณฑ์       |
+------------------------------+---------------------------------------+
| 4.  นายธิติพงศ์ เต็มผาติ          | ผู้อำนวยการกลุ่มงานขายต่างประเทศ           |
+------------------------------+---------------------------------------+
| 5.  นายสุเมธ ภูวรี **           | ผู้อำนวยการกลุ่มงานขายภูมิภาคอาเซียน         |
+------------------------------+---------------------------------------+
| 6.  นายวุฒิชัย เครื่องถมยา *      | ผู้อำนวยการกลุ่มงานโรงงาน                 |
+------------------------------+---------------------------------------+
| 7.  นายวิชิต พันธ์ศรีมังกร         | ผู้อำนวยการกลุ่มงานบัญชี                    |
+------------------------------+---------------------------------------+
| 8.  นายธีระชัย สิริธัญญานนท์       | ผู้อำนวยการกลุ่มงานการเงิน                 |
+------------------------------+---------------------------------------+

* ได้รับแต่งตั้ง เมื่อวันที่ 1 ตุลาคม 2553 และได้ลาออกตั้งแต่วันที่ 28 กุมภาพันธ์ 2554 (
นายธรรศพงศ์ ฐิติหิรัญเมธี รักษาการผู้อำนวยการกลุ่มงานโรงงานตั้งแต่วันที่ 1 มีนาคม 2554 )

** ได้รับแต่งตั้งเมื่อวันที่ 1 พฤศจิกายน 2553

8.2 การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการมิได้ดำเนินการผ่านคณะกรรมการสรรหา
เนื่องจากโครงสร้างกรรมการบริษัทมิได้มีคณะกรรมการชุดดังกล่าว
แต่คณะกรรมการบริหารจะพิจารณาร่วมกันเพื่อเสนอชื่อบุคคลที่มีคุณสมบัติเหมาะสมและเป็นไปตามข้อกำหนดของตลาดหลักทรัพย์แห่งประเทศไทยให้คณะกรรมการบริษัทพิจารณาอีกครั้งหนึ่ง
และขออนุมัติจากที่ประชุมผู้ถือหุ้น และการสรรหาผู้บริหารของบริษัท
ในปีที่ผ่านมาบริษัทได้พิจารณาคัดเลือกผู้บริหารตามประสบการณ์ ความรู้ ความสามารถ
โดยได้รับอนุมัติจากคณะกรรมการบริษัท

สำหรับการสรรหากรรมการอิสระมีหลักเกณฑ์ในการคัดเลือกคือ กรรมการอิสระ 1 ท่าน
ต้องเป็นผู้ที่มีความรู้ความสามารถและเป็นผู้เชี่ยวชาญที่มีชื่อเสียงในอุตสาหกรรมพลาสติก
กรรมการอิสระ 1 ท่าน ต้องเป็นผู้มีความรู้ความสามารถทางด้านกฎหมาย และกรรมการอิสระอีก 1
ท่าน
ต้องเป็นผู้มีความรู้ความสามารถทางด้านบัญชีหรือเป็นผู้สอบบัญชีรับอนุญาตและเป็นผู้มีประสบการณ์ในการสอบทานงบการเงินซึ่งปัจจุบันคือ
นายสิงห์ชัย อรุณวุฒิพงศ์
โดยเสนอชื่อบุคคลที่มีคุณสมบัติเหมาะสมและเป็นไปตามหลักเกณฑ์ให้คณะกรรมการบริษัทพิจารณา
จากนั้นจึงนำเสนอขออนุมัติจากที่ประชุมผู้ถือหุ้น

  บริษัทยังไม่ได้แต่งตั้งคณะกรรมการกำหนดค่าตอบแทน
  อย่างไรก็ตามบริษัทได้กำหนดการพิจารณาค่าตอบแทนของกรรมการให้อยู่ในอำนาจอนุมัติของที่ประชุมผู้ถือหุ้น
  ส่วนค่าตอบแทนของผู้บริหารจะอยู่ในอำนาจอนุมัติของคณะกรรมการบริษัท
  โดยการพิจารณาอนุมัติค่าตอบแทนกรรมการและผู้บริหารดังกล่าว
  จะอยู่ในระดับเดียวกับอุตสาหกรรม

วิธีการเลือกตั้งกรรมการผ่านที่ประชุมผู้ถือหุ้น

1.  กรรมการของบริษัทได้รับการแต่งตั้งโดยมติที่ประชุมผู้ถือหุ้น

2.  คณะกรรมการบริษัท ประกอบด้วย กรรมการจำนวนไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

3.  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) ข้างต้น
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    (3)
    บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน เกินจำนวนที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

    4. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน
    1 ใน 3 อนึ่ง เนื่องจาก บริษัท ทานตะวัน จำกัด ถือหุ้นประมาณ ร้อยละ 56.39 ดังนั้น
    การแต่งตั้งกรรมการอาจต้องขอความเห็นชอบจากผู้ถือหุ้นกลุ่มดังกล่าว

    3.  ค่าตอบแทนของกรรมการและผู้บริหาร

1) ในรอบปี 2553 ค่าตอบแทนรายเดือนประจำตำแหน่งกรรมการบริษัท รวม 9 ท่าน (
รวมกรรมการที่ลาออกระหว่างปี ) รวมเป็นเงินทั้งสิ้นตลอดปีเท่ากับ 2,170,000 บาท
ซึ่งเป็นไปตามมติที่ประชุมผู้ถือหุ้นครั้งที่ 1/2553 มีรายละเอียดดังนี้

ตารางที่ 10 ค่าตอบแทนกรรมการ ในปี 2553 (หน่วย : บาท)

+----+---------------------+--------------------------+---------------+
| ลำ | ชื่อนามสกุล            | ตำแหน่ง                   | ค่าตอบแทน      |
| ดับ |                     |                          |               |
|    |                     |                          | ทั้งปี           |
| ที่  |                     |                          |               |
+----+---------------------+--------------------------+---------------+
|    | กร                  |                          |               |
|    | รมการบริษัทที่เป็นผู้บริหาร |                          |               |
+----+---------------------+--------------------------+---------------+
| 1  | นายพิฑูร ตรีวิจิตรเกษม   | ประธานกรรมการ            | 360,000       |
+----+---------------------+--------------------------+---------------+
| 2  | นางพจนารถ           | กรรมการ                  | 240,000       |
|    | ปริญภัทร์ภากร          |                          |               |
+----+---------------------+--------------------------+---------------+
| 3  | นายวิรุฬ เผ่าลินจง      | กรรมการ                  | 240,000       |
+----+---------------------+--------------------------+---------------+
| 4  | นางสาวนฤศสัย มหฐิติรัฐ  | กรรมการ                  | 120,000       |
+----+---------------------+--------------------------+---------------+
| 5  | นายธีระชัย สิริธัญญานนท์  | กรรมการและเลขานุการบริษัท   | 100,000       |
|    |                     |                          |               |
|    |                     | (ได้รับแต่งตั้งวันที่ 4 มีนาคม    |               |
|    |                     | 2553 )                   |               |
+----+---------------------+--------------------------+---------------+
| 6  | นายฮวง กวาน จวิน     | กรรมการ(ลาออกเมื่อวันที่ 1    | 200,000       |
|    |                     | พฤศจิกายน 2553)           |               |
+----+---------------------+--------------------------+---------------+
|    | กรรมก               |                          |               |
|    | ารบริษัทที่มิได้เป็นผู้บริหาร |                          |               |
+----+---------------------+--------------------------+---------------+
| 8  | นายบรรเลง ศรนิล      | ประธานกรรม               | 390,000       |
|    |                     | การตรวจสอบและกรรมการอิสระ |               |
+----+---------------------+--------------------------+---------------+
| 9  | นายสิงห์ชัย อรุณวุฒิพงศ์   | กรรม                     | 260,000       |
|    |                     | การอิสระและกรรมการตรวจสอบ |               |
+----+---------------------+--------------------------+---------------+
| 10 | พันตำรวจเอกทวีพันธ์     | กรรม                     | 260,000       |
|    | แสงประเสริฐ          | การอิสระและกรรมการตรวจสอบ |               |
+----+---------------------+--------------------------+---------------+
|    |                     | รวม                      | 2,170,000     |
+----+---------------------+--------------------------+---------------+

2)
ค่าตอบแทนที่เป็นเงินเดือนและผลประโยชน์อื่นของกรรมการที่เป็นผู้บริหารในการดำเนินการธุรกิจของบริษัทรวม
6 ท่าน (รวมกรรมการที่ลาออกระหว่างปี ) ในรอบปี 2553 เป็นจำนวนเงินรวม
16,357,771.00 บาท

3) ค่าตอบแทนรวมของผู้บริหารบริษัท รวม 6 ท่าน ในรูปของเงินเดือนและผลประโยชน์อื่น
ในรอบปี 2553 เป็นจำนวนเงินรวม 6,420,000.00 บาท

อนึ่ง
บริษัทฯมีนโยบายจ่ายค่าตอบแทนให้แก่กรรมการบริษัทและกรรมการบริษัทที่ไม่ได้บริหาร(กรรมการอิสระ)
เป็นค่าตอบแทนเป็นรายเดือน โดยใช้ฐานข้อมูลค่าตอบแทนกรรมการจากบริษัทจดทะเบียนในปี 2552
ซึ่งจัดทำโดยตลาดหลักทรัพย์แห่งประเทศไทยเป็นฐานข้อมูลอ้างอิงในการพิจารณากำหนดค่าตอบแทนกรรมการในกลุ่มอุตสาหกรรมที่ใกล้เคียงกัน
ซึ่งคำนึงถึงความเหมาะสมกับประเภทธุรกิจและพิจารณาตามความเหมาะสมกับประสบการณ์ บทบาท
หน้าที่ ความรับผิดชอบ

ส่วนกรณีค่าตอบแทนสำหรับผู้บริหารจะเชื่อมโยงกับผลการดำเนินงานของบริษัทฯ
และผลการปฏิบัติหน้าที่ของผู้บริหารแต่ละท่านนั้น

8.4 นโยบายเกี่ยวกับการกำกับดูแลกิจการ

  บริษัทฯได้ตระหนักถึงความสำคัญของการกำกับดูแลกิจการที่ดีและคณะกรรมการบริษัทมีความตั้งใจอย่างยิ่งที่จะสร้างกระบวนการกำกับดูแลกิจการที่ดีที่เป็นมาตรฐานและนำไปสู่การปฏิบัติทั่วทุกระดับในองค์กร
  ดังนั้นเพื่อให้การดำเนินธุรกิจของบริษัทฯ
  เป็นไปตามหลักการกำกับดูแลกิจการที่ดีอย่างเป็นรูปธรรม
  คณะกรรมการจึงได้กำหนดแนวทางปฏิบัติไว้ในนโยบายการกำกับดูแลกิจการของบริษัทฯ
  และกำหนดให้เป็นหน้าที่และความรับผิดชอบของกรรมการ ผู้บริหาร และพนักงาน ทุกคน
  ที่จะต้องรับทราบ ทำความเข้าใจ และปฏิบัติตามนโยบายการกำกับดูแลกิจการของบริษัทฯ
  อย่างเคร่งครัด โดยคณะกรรมการบริษัทฯ
  มีการพิจารณาปรับปรุงหลักการและแนวทางปฏิบัติให้เป็นปัจจุบันอยู่เสมอ ทั้งนี้คณะกรรมการบริษัท
  เชื่อว่าระบบการกำกับดูแลกิจการที่มีประสิทธิภาพ จะช่วยส่งเสริมให้องค์กร
  มีศักยภาพในการแข่งขัน
  ในการดำเนินธุรกิจของบริษัทฯอันนำไปสู่การเพิ่มมูลค่าของผู้ถือหุ้นและประโยชน์ที่สมดุลร่วมกันของผู้มีส่วนเกี่ยวข้องทุกฝ่าย
  ทั้งนี้รายละเอียดเกี่ยวกับนโยบายด้านการกำกับดูแลกิจการของ บริษัทฯ มีดังนี้

  หมวดที่ 1 สิทธิของผู้ถือหุ้น ( Rights of Shareholders)

  บริษัทฯให้ความเคารพต่อสิทธิขั้นพื้นฐานของผู้ถือหุ้นทั้งในฐานะของนักลงทุนและในฐานะเจ้าของบริษัทฯ
  ด้วยการปฏิบัติต่อผู้ถือหุ้นอย่างเท่าเทียมกัน ซึ่งผู้ถือหุ้นสามารถรับทราบผลการดำเนินงาน
  นโยบายการบริหารงาน หรือการเข้าทำรายการที่เกี่ยวโยงกัน
  อย่างถูกต้องครบถ้วนตามความเป็นจริงผ่านเว็บไซต์ของตลาดหลักทรัพย์แห่งประเทศไทย คือ
  www.set.or.th ผู้ถือหุ้นสามารถมั่นใจได้ว่าสิทธิดังกล่าวได้รับการคุ้มครองและปฏิบัติด้วยดีเสมอ
  ดังรายละเอียดต่อไปนี้

  1) การเสนอการประชุม บริษัทฯเปิดโอกาสให้
  ผู้ถือหุ้นคนเดียวหรือหลายรายรวมกันที่ถือหุ้นตั้งแต่ร้อยละ 5
  ของจำนวนหุ้นที่มีสิทธิออกเสียงทั้งหมดมีสิทธิที่จะเสนอวาระในการประชุมสามัญผู้ถือหุ้นประจำปีล่วงหน้าโดยในการประชุมสามัญประจำปี
  2554 บริษัทฯ ได้เปิดโอกาสให้ผู้ถือหุ้นเสนอวาระการประชุมได้จนถึงวันที่ 31 มกราคม 2554
  โดยส่งเอกสารถึงเลขานุการบริษัท เพื่อเสนอต่อคณะกรรมการบริษัทพิจารณา
  หากคณะกรรมการบริษัท ปฏิเสธข้อเสนอของ ผู้ถือหุ้นเรื่องใด
  คณะกรรมการบริษัทจะชี้แจงให้ผู้ถือหุ้นทราบในวันประชุม

  2) ในการจัดประชุมสามัญผู้ถือหุ้นประจำปี ซึ่งจะจัดขึ้นภายใน 4 เดือนนับแต่วันสิ้นรอบบัญชีบริษัทฯ
  จะกำหนดวัน เวลา และสถานที่ประชุมที่จะอำนวยความสะดวกให้แก่ผู้ถือหุ้นในการเข้าร่วมประชุม
  ทั้งนี้ บริษัทฯ สามารถเรียกประชุมวิสามัญผู้ถือหุ้นได้ หากคณะกรรมการบริษัทฯ
  เห็นความจำเป็นและสมควร

  บริษัทฯ จะดำเนินการจัดส่งหนังสือนัดประชุมให้แก่ผู้ถือหุ้นอย่างน้อย 14
  วันล่วงหน้าก่อนการประชุมผู้ถือหุ้น
  เพื่อให้ผู้ถือหุ้นมีระยะเวลาในการพิจารณาเกี่ยวกับวาระการประชุม
  และเรื่องที่จะเสนอต่อที่ประชุมพร้อมด้วยรายละเอียดที่เพียงพอที่จะใช้ประกอบการตัดสินใจ ทั้งนี้
  แต่ละเรื่องมีการระบุอย่างชัดเจนว่าเป็นเรื่องที่จะเสนอเพื่อทราบ เพื่ออนุมัติ หรือเพื่อพิจารณา
  แล้วแต่กรณี และจัดส่งประวัติกรรมการที่เสนอใหม่แทนกรรมการที่หมดวาระให้ผู้ถือหุ้นได้รับทราบ
  รวมทั้งมีความเห็นของคณะกรรมการในเรื่องทั้งหมดดังกล่าวด้วย

  นอกจากนี้ ในการเรียกประชุมผู้ถือหุ้น
  บริษัทฯจะลงโฆษณาในหนังสือพิมพ์รายวันภาษาไทยฉบับใดฉบับหนึ่งติดต่อกันไม่น้อยกว่า 3 วัน
  ก่อนวันประชุม 3
  วันเพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาประชุม

  ในการประชุมผู้ถือหุ้น ผู้ถือหุ้นทุกคนมีสิทธิ์เข้าร่วมประชุม
  แต่ในกรณีที่ผู้ถือหุ้นรายใดไม่สามารถเข้าร่วมประชุมได้
  ก็สามารถมอบฉันทะให้บุคคลอื่นเข้าร่วมประชุมและออกเสียงลงคะแนนแทนตน
  โดยกรอกเอกสารหนังสือมอบฉันทะตามแนวทางที่อธิบายไว้ในรายละเอียดวิธีการมอบฉันทะที่บริษัทฯจัดส่งให้พร้อมกับหนังสือนัดประชุม
  โดยบริษัทฯ
  ได้เพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

  ในการเข้าร่วมประชุมผู้ถือหุ้นควรนำเอกสารที่ใช้แสดงตัว เพื่อเข้าร่วม ประชุม อาทิ
  บัตรประจำตัวประชาชนหรือหนังสือเดินทาง ในกรณีที่รับมอบฉันทะจากนิติบุคคลในฐานะเป็นผู้แทน
  จะต้องนำหลักฐานของผู้มอบฉันทะมาแสดงด้วย อาทิ
  หนังสือมอบฉันทะและหนังสือรับรองการจดทะเบียนนิติบุคคลที่มีการรับรองสำเนาถูกต้อง
  โดยบริษัทฯจะเปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุม
  บริษัทฯ ให้ความสำคัญต่อการประชุมผู้ถือหุ้น ดังนั้น คณะกรรมการจะเข้าร่วมประชุมผู้ถือหุ้น
  โดยประธานกรรมการจะทำหน้าที่เป็นประธานในที่ประชุม บริษัทฯได้จัดให้คณะกรรมการบริษัท
  และคณะกรรมการตรวจสอบ ผู้บริหาร ผู้สอบบัญชีหรือตัวแทน
  และที่ปรึกษากฏหมายได้เข้าร่วมประชุมพร้อมทั้งชี้แจงตอบข้อซักถามต่าง ๆ ของผู้ถือหุ้น

  3) บริษัทฯ
  ได้เพิ่มช่องทางการเผยแพร่หนังสือเชิญประชุมผู้ถือหุ้นและเอกสารประกอบการประชุมผ่าน
  เว็บไซด์ของบริษัทฯ คือ www.thantawan.com เป็นการล่วงหน้าก่อนวันประชุม 30
  วันเพื่อให้ผู้ถือหุ้นมีเวลาพิจารณาวาระที่สำคัญต่าง ๆ มากยิ่งขึ้น

  4 ) ก่อนเริ่มการประชุมผู้ถือหุ้นแต่ละครั้ง ประธานที่ประชุมจะแนะนำคณะกรรมการบริษัท
  คณะกรรมการตรวจสอบ คณะผู้บริหาร ผู้สอบบัญชีของบริษัทฯ
  และที่ปรึกษากฎหมายซึ่งทำหน้าที่เป็นคนกลาง ให้ที่ประชุมรับทราบ แล้วจึงชี้แจงกติกาทั้งหมด
  รวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ บริษัทฯ
  รวมถึงการใช้สิทธิออกเสียงลงคะแนนในแต่ละวาระอย่างชัดเจน
  และเมื่อมีการให้ข้อมูลตามระเบียบวาระแล้ว
  ประธานฯจะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
  ถามคำถามในแต่ละวาระ และให้เวลาอภิปรายอย่างเหมาะสมเพียงพอ จากนั้นประธานฯ
  และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม
  แล้วจึงให้ที่ประชุมออกเสียงลงมติในวาระนั้นๆ
  สำหรับวาระการเลือกตั้งกรรมการประธานจะดำเนินการให้ผู้ถือหุ้นลงมติเป็นรายบุคคล บริษัทฯ
  จะใช้บัตรเฉพาะกรณีที่ผู้ถือหุ้นคัดค้าน งดออกเสียง หรือแยกคะแนนเสียง
  และเก็บบัตรลงคะแนนเหล่านี้ไว้เพื่อให้สามารถตรวจสอบได้ภายหลัง
  รวมทั้งบริษัทฯได้มีการบันทึกมติที่ประชุมโดยแบ่งเป็นจำนวนเสียงที่เห็นชอบ ไม่เห็นชอบ
  และงดออกเสียง ในแต่ละวาระ ไว้เป็นลายลักษณ์อักษรในรายงานการประชุม
  และมีการบันทึกคำถาม คำชี้แจงและความคิดเห็นของที่ประชุมไว้อย่างละเอียดด้วย ประธานฯ
  จะดำเนินการประชุมตามลำดับวาระการประชุม
  และไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

  5 ) บริษัทฯจะจัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์ฯ
  และคณะกรรมการตลาดหลักทรัพย์ภายใน 1 วันหลังจากเสร็จสิ้นการประชุม
  และจะจัดส่งรายงานการประชุมผู้ถือหุ้น ซึ่งจดบันทึกรายงานการประชุม
  รวมทั้งข้อซักถามของผู้ถือหุ้นในแต่ละวาระอย่างละเอียดให้ตลาดหลักทรัพย์ฯ
  และคณะกรรมการตลาดหลักทรัพย์ภายในกำหนด 14 วัน
  รวมทั้งจะเผยแพร่ผ่านเว็บไซด์ของบริษัทฯ
  เพื่อให้ผู้ถือหุ้นสามารถตรวจสอบได้โดยไม่ต้องรอให้ถึงการประชุมครั้งต่อไป

  6 ) บริษัทฯ
  ให้ความสำคัญกับคุณภาพของการเปิดเผยข้อมูลและสารสนเทศที่สำคัญของบริษัททั้งที่เป็นตัวเงินและไม่ใช่ตัวเงิน
  ซึ่งหมายถึงความถูกต้อง ชัดเจนครบถ้วน เพียงพอและเป็นปัจจุบัน ทันเวลา โปร่งใส
  สามารถตรวจสอบได้ ลักษณะข้อมูลไม่ใช่ ข้อมูลด้านเดียวแต่มีทั้งข้อมูลเชิงบวกและเชิงลบ
  และเข้าถึงผู้ถือหุ้นทุกรายอย่างเท่าเทียมกันอย่างไรก็ตามการเปิดเผยข้อมูลต้องไม่สร้างภาระค่าใช้จ่ายจนเกินไปให้แก่บริษัทฯ
  ตลอดจนไม่ทำให้บริษัทฯสูญเสียความสามารถในการแข่งขันด้วยเช่นกัน คณะกรรมการบริษัท
  ให้ความสำคัญกับการเปิดเผยข้อมูลสารสนเทศให้เป็นไปตามข้อกำหนดที่เกี่ยวข้อง อาทิ เช่น
  การเปิดเผยสารสนเทศที่สำคัญให้ทราบโดยทันที การเผยแพร่สารสนเทศต่อประชาชนโดยทั่วถึง
  การชี้แจงกรณีที่มีข่าวลือหรือข่าวสารต่าง ๆ
  การดำเนินการเมื่อการซื้อขายหลักทรัพย์ผิดจากภาวะปกติไม่ทำการเปิดเผยในเชิงส่งเสริมโดยไม่มีเหตุอันสมควรและการซื้อ
  ขายหลักทรัพย์ผิดจากภาวะปกติไม่ทำการเปิดเผยในเชิงส่งเสริมโดยไม่มีเหตุอันสมควรและการซื้อขายหลักทรัพย์ของบริษัทฯ
  โดยบุคคลภายใน เป็นต้น

  หมวดที่ 2 การปฏิบัติต่อผู้ถือหุ้นอย่างเท่าเทียมกัน ( Equitable Treatment of
  Shareholders )

  บริษัท ฯ ตระหนักถึงความรับผิดชอบที่มีต่อผู้ถือหุ้น
  และยึดมั่นในนโยบายที่จะปฏิบัติต่อผู้ถือหุ้นอย่างเท่าเทียมกันและดำเนินการให้ผู้ถือหุ้นมีสิทธิพื้นฐานที่เท่าเทียมกัน
  ทั้งสิทธิในการเข้าร่วมประชุมและออกเสียงลงคะแนนในที่ประชุมผู้ถือหุ้นเพื่อตัดสินใจในการเปลี่ยนแปลงนโยบายที่สำคัญของบริษัทฯ
  สิทธิในส่วนแบ่งกำไร
  รวมทั้งการเลือกตั้งคณะกรรมการและเปิดโอกาสให้ผู้ถือหุ้นได้ตั้งคำถามเสนอแนะ
  และแสดงความคิดเห็นได้อย่างเท่าเทียมกันตลอดจนการได้รับข่าวสารอย่างถูกต้อง ครบถ้วน
  โปร่งใส เปิดเผยและสามารถตรวจสอบได้

  1 ) บริษัทฯเปิดเผยข้อมูลให้ผู้ถือหุ้นทราบอย่างเพียงพอ ทันเวลา
  และทั่วถึงเกี่ยวกับผลการดำเนินงาน นโยบายการบริหารงาน
  ข้อมูลการทำรายการที่เกี่ยวโยงกันอย่างถูกต้องครบถ้วน
  รวมถึงการเผยแพร่ข้อมูลที่จำเป็นต่อการตัดสินใจของผู้ถือหุ้นผ่านช่องทางเว็บไซต์บริษัท คือ
  www.thantawan.com และเว็บไซด์ตลาดหลักทรัพย์แห่งประเทศไทย www.set.or.th

  2 ) เพื่อรักษาสิทธิให้ผู้ถือหุ้นที่ไม่สะดวกเข้าร่วมประชุมด้วยตัวเอง
  ผู้ถือหุ้นสามารถมอบฉันทะให้ผู้อื่นหรือ กรรมการอิสระของบริษัทฯ ท่านใด
  ท่านหนึ่งจากกรรมการอิสระที่เข้าร่วมประชุมทั้งหมด ซึ่งบริษัทฯ
  จะระบุชื่อไว้ในหนังสือมอบฉันทะตามแบบกระทรวงพาณิชย์กำหนดเพื่อให้เป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข

  3 ) การรายงานการถือครองหลักทรัพย์ของบริษัทฯ
  กรรมการและผู้บริหารที่มีหน้าที่รายงานการถือครองหลักทรัพย์ของบริษัทฯ
  ได้ถือปฏิบัติอย่างเคร่งครัดในการจัดทำรายงานแจ้งสำนักงาน ก.ล.ต. และคณะกรรมการฯ
  ได้กำหนดให้มีการรายงานการเปลี่ยนแปลงการถือครองหลักทรัพย์ของบริษัทฯ ของกรรมการ
  ผู้บริหาร คู่สมรส และบุตรที่ยังไม่บรรลุนิติภาวะ เป็นวาระแจ้งที่ประชุมคณะกรรมการฯ
  เพื่อรับทราบเป็นประจำ

  4 ) แนวปฏิบัติในการทำรายการที่มีหรืออาจมีความขัดแย้งของผลประโยชน์ คณะกรรมการฯ
  ได้ยึดถือหลักการในการปฏิบัติต่อผู้ถือหุ้นอย่างเท่าเทียมกัน
  และมีความพยายามที่จะกำหนดแนวทางในการจัดการเรื่องการมีส่วนได้เสียอย่างโปร่งใสและสามารถตรวจสอบได้
  โดยเฉพาะในการพิจารณาธุรกรรมระหว่างบริษัทฯ กับ ผู้มีส่วนได้เสีย หรือมีส่วนเกี่ยวข้อง
  คณะกรรมการฯ ได้กำหนดแนวทางเพื่อไม่ให้กรรมการหรือผู้บริหารที่มีส่วนได้เสีย
  หรือมีส่วนเกี่ยวข้อง เข้าร่วมกระบวนการตัดสินใจในการพิจารณาธุรกรรมดังกล่าว
  โดยกำหนดเป็นระเบียบบริษัทฯ ว่าด้วย คณะกรรมการบริษัท กล่าวคือ
  ในการออกเสียงในที่ประชุมคณะกรรมการฯ กรรมการซึ่งมีส่วนได้เสียในเรื่องใด
  ไม่มีสิทธิออกเสียงลงคะแนนในเรื่องนั้น
  และได้มีการถือปฏิบัติอย่างเคร่งครัดในการประชุมคณะกรรมการฯ มาโดยตลอด

  คณะกรรมการบริษัท ได้ดูแลให้การเข้าทำรายการที่เกี่ยวโยงกันของบริษัทฯ
  เป็นไปเพื่อประโยชน์โดยรวมของบริษัทฯ
  โดยพิจารณาความสมเหตุสมผลทั้งในด้านราคาและเงื่อนไขที่ปฏิบัติเช่นเดียวกันหากทำรายการกับธุรกิจทั่วไปอื่นๆ
  และให้มีการเปิดเผยการเข้าทำรายการให้ถูกต้องและครบถ้วนตามข้อกำหนดที่เกี่ยวข้อง

  หมวดที่ 3 การคำนึงถึงบทบาทของผู้มีส่วนได้เสีย (Roles of Stakeholders)

  บริษัทฯให้ความสำคัญต่อการคำนึงถึงประโยชน์ของผู้มีส่วนได้เสียกลุ่มต่างๆ โดยดำเนินธุรกิจด้วย
  ความรับผิดชอบและเป็นธรรมต่อผู้มีส่วนเกี่ยวข้องทุกฝ่าย มุ่งมั่นในการพัฒนากิจการของบริษัทฯ
  ให้เจริญก้าวหน้ามั่นคงอย่างยั่งยืน สามารถสร้างผลตอบแทนแก่ผู้ถือหุ้น อย่างเหมาะสม
  ปกป้องผลประโยชน์และดูแลทรัพย์สินของบริษัทฯ เสมือนวิญญูชนพึงรักษาทรัพย์สินของตน
  ในการนี้บริษัทฯได้ดูแลสิทธิของผู้มีส่วนได้เสีย กลุ่มต่างๆ ด้วยการปฏิบัติที่ดีอย่างเท่าเทียมกัน ดังนี้

  ผู้ถือหุ้น : บริษัทฯ
  เคารพต่อสิทธิขั้นพื้นฐานของผู้ถือหุ้นตามที่กำหนดไว้โดยกฎหมายข้อบังคับของบริษัทฯ
  โดยปฏิบัติต่อผู้ถือหุ้นทุกรายอย่างเท่าเทียมกัน
  บริษัทฯมีกลไกที่ทำให้ผู้ถือหุ้นมีความเชื่อมั่นว่าจะได้รับข้อมูลที่ถูกต้องและผลตอบแทนที่เหมาะสม
  การรับผลตอบแทนตามนโยบายการจ่ายเงินปันผลของบริษัทฯ
  มีการควบคุมการทำรายการระหว่างกัน มีมาตรการป้องกันการขัดแย้งทางผลประโยชน์
  ป้องกันการใช้ข้อมูลภายในเกี่ยวกับข่าวสารที่เป็นความลับ และห้ามกรรมการ
  ผู้บริหารที่รับทราบข้อมูลภายใน ไม่ให้นำข้อมูลภายในของบริษัทฯไปใช้เพื่อประโยชน์ส่วนตน
  รวมทั้งเพื่อการซื้อ ขายหลักทรัพย์ของบริษัทฯ โดยเฉพาะในช่วง 1
  เดือนก่อนเผยแพร่งบการเงินแก่สาธารณชน

  ลูกค้า : บริษัทฯให้ความสำคัญและรับผิดชอบต่อลูกค้าทุกรายอย่างสม่ำเสมอและเท่าเทียมกัน
  รับผิดชอบต่อคุณภาพและมาตรฐานผลิตภัณฑ์ตามที่ได้ สัญญาไว้ รักษาความลับลูกค้า
  พร้อมทั้งมีหน่วยงานที่ทำหน้าที่รับเรื่องร้องเรียนของลูกค้าเพื่อรับดำเนินการแก้ไขปัญหาให้แก่ลูกค้าโดยเร็วที่สุด

  คู่แข่ง : บริษัทฯ
  ดำเนินธุรกิจโดยปฏิบัติตามกรอบกติกาของการแข่งขันทางการค้าโดยสุจริตและเป็นธรรม
  โดยใช้หลักคู่แข่งเชิงพันธมิตร
  อันเป็นการส่งเสริมซึ่งกันและกันในกรอบที่ไม่ก่อให้เกิดความเสียหายทางธุรกิจ
  และความสัมพันธ์ระหว่างกัน โดยตลอดระยะเวลาที่ผ่านมา บริษัทฯไม่เคยมีข้อพิพาทใดๆ
  ในเรื่องที่เกี่ยวกับคู่แข่งทางการค้า

  เจ้าหนี้ : บริษัทฯยึดถือและปฏิบัติตามข้อตกลงเงื่อนไขทางการค้า
  ข้อตกลงและหน้าที่อันพึงมีต่อเจ้าหนี้ด้วยความซื่อสัตย์สุจริตเพื่อสร้างความเชื่อมั่นและไว้วางใจซึ่งกันและกัน

  พนักงาน : บริษัทฯ จัดให้มีหน่วยงานที่ดูแลรับผิดชอบงานด้านทรัพยากรบุคคล คือ
  “ฝ่ายทรัพยากรบุคคล” และในการปฏิบัติงานได้ยึดถือนโยบายเกี่ยวกับพนักงานที่คณะกรรมการฯ
  ประกาศใช้เป็นแนวทางอย่างเคร่งครัด
  โดยที่ตระหนักว่าพนักงานเป็นทรัพยากรที่มีค่าและเป็นปัจจัยสำคัญที่เกื้อกูลให้การดำเนินงานของบริษัทฯ
  ประสบผลสำเร็จตามเป้าหมาย
  จึงได้ให้ความสำคัญกับการสรรหาคัดเลือกบุคลากรที่มีความรู้ความสามารถและประสบการณ์
  และมีการพัฒนาความสามารถอย่างต่อเนื่องและสม่ำเสมอ
  ตลอดจนได้ดูแลให้มีสวัสดิการและค่าตอบแทนที่เหมาะสม
  มีสภาพแวดล้อมในการทำงานที่ดีและมีความปลอดภัย ทั้งนี้ เพื่อให้พนักงานมีหลักประกันที่ดี
  มีความมั่นคง มั่นใจ และพร้อมอุทิศตนให้กับการสร้างสรรค์ผลงานที่ดีตามหน้าที่และความรับผิดชอบ

  บริษัทฯ มีการพัฒนาความรู้ความสามารถและศักยภาพของพนักงาน
  ทั้งความสามารถหลักขององค์กรและความสามารถในการปฏิบัติงานที่รับผิดชอบ บริษัทฯ
  ได้จัดทำแผนการฝึกอบรม และมีการจัดการอบรมภายในบริษัทฯ
  เพื่อเตรียมการรองรับการขยายธุรกิจของบริษัทฯ

  บริษัทฯ ได้พัฒนางานด้านบุคลากรให้มีประสิทธิภาพมากยิ่งขึ้น
  โดยเน้นการประเมินผลการปฏิบัติงานที่เป็นระบบ มีการประเมินผลการปฏิบัติงานเป็นประจำทุก 6
  เดือน และนำผลการประเมินมาเชื่อมโยงกับการพิจารณาค่าตอบแทนประจำปีตามความเหมาะสม

  สิ่งแวดล้อมและสังคม บริษัทฯ
  ดำเนินธุรกิจโดยคำนึงถึงผลกระทบต่อทรัพยากรและสิ่งแวดล้อมให้ความสำคัญต่อการอนุรักษ์พลังงาน
  กิจกรรมที่มีส่วนสนับสนุนสังคมให้มีคุณภาพชีวิตที่ดีขึ้น
  พร้อมทั้งรักษาและอนุรักษ์สิ่งแวดล้อมให้คงอยู่อย่างยั่งยืน
  โดยถือเป็นนโยบายสำคัญส่วนหนึ่งควบคู่กับการดำเนินธุรกิจของบริษัทฯ

  หมวดที่ 4 การเปิดเผยข้อมูลและความโปร่งใส (Disclosure and Transparency)

  การเปิดเผยข้อมูลเป็นการวัดความโปร่งใสในการดำเนินการที่สำคัญ
  เป็นปัจจัยสำคัญในการสร้างความเชื่อมั่นให้กับนักลงทุนและผู้มีส่วนได้เสียทุกฝ่าย บริษัทฯ
  จึงให้ความสำคัญกับการเปิดเผยข้อมูลที่ถูกต้องแม่นยำและสร้างช่องทางการเปิดเผยข้อมูลที่หลากหลายเพื่อให้ผู้มีส่วนได้เสียทุกฝ่ายสามารถเข้าถึงข้อมูลได้โดยง่าย
  รณรงค์ให้กรรมการ ผู้บริหาร
  และพนักงานตระหนักถึงความสำคัญของการกำกับดูแลกิจการที่ดีและความโปร่งใสในการดำเนินงานและสร้างกลไกลในการรับเรื่องร้องเรียนที่เหมาะสมและเป็นธรรมสำหรับทั้งผู้ร้องเรียนและผู้ถูกร้องเรียน

  1 ) คุณภาพของข้อมูลที่เปิดเผย ประกอบด้วย ความถูกต้อง ครบถ้วน ชัดเจน เพียงพอ
  และทันเวลา และสำหรับคุณภาพของรายงานทางการเงินนั้น คณะกรรมการฯ
  ได้จัดทำรายงานความรับผิดชอบของคณะกรรมการฯ
  ต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
  เพื่อให้ความมั่นใจว่าข้อมูลที่แสดงในรายงานทางการเงินมีความถูกต้อง
  ผ่านการตรวจสอบจากผู้สอบบัญชีที่เป็นอิสระ
  เป็นไปตามมาตรฐานการบัญชีที่รับรองโดยทั่วไปในประเทศไทย
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลพินิจอย่างระมัดระวังและประมาณการ ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  โดยคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน

  นอกจากการเปิดเผยสารสนเทศที่มีคุณภาพต่อบุคคลภายนอกจะสะท้อนให้เห็นถึงความโปร่งใสในการดำเนินงานของบริษัทฯ
  ต่อบุคคลภายนอกแล้ว ยังเป็นสิ่งสำคัญที่จะส่งเสริมความเชื่อมั่น และความมั่นใจของ
  ผู้ลงทุนและผู้ที่เกี่ยวข้องอีกด้วย คณะกรรมการฯ
  จึงได้มีการกำกับดูแลและติดตามให้ผู้รับผิดชอบตามที่กำหนดไม่เพียงแต่ทำการเปิดเผยสารสนเทศในระดับขั้นต่ำที่กฎหมายหรือข้อบังคับกำหนดเท่านั้น
  แต่ยังให้เน้นความสำคัญกับความเสมอภาคของผู้ลงทุนในการรับรู้สารสนเทศอีกด้วย

  2 ) บริษัทฯ ได้จัดให้มี “ส่วนงานนักลงทุนสัมพันธ์”
  เป็นหน่วยงานประจำที่มีหน้าที่รับผิดชอบการติดต่อสื่อสารและให้บริการข้อมูล ข่าวสาร
  และจัดกิจกรรมต่างๆ ของบริษัทฯ เพื่อสร้างความสัมพันธ์อันดีระหว่างบริษัทฯ กับผู้ถือ
  สำหรับการติดต่อส่วนงานนักลงทุนสัมพันธ์สามารถทำได้โดยส่งเอกสารทางไปรษณีย์ตามที่อยู่ของบริษัทฯ
  ทางโทรศัพท์หมายเลข 02-273-8333 ต่อ 3244 ทางโทรสารหมายเลข 02-273-8282
  เว็บไซต์ของบริษัทฯ ที่ www.thantawan.com และทางจดหมายอิเล็กทรอนิกส์ที่
  irthip@thantawan.com

  หมวดที่ 5 ความรับผิดชอบของคณะกรรมการ (Board Responsibilities)

  คณะกรรมการ บริษัทฯ
  ให้ความสำคัญกับบทบาทหน้าที่ของคณะกรรมการในการชี้แนะทิศทางการดำเนินงานของบริษัทฯ
  การติดตามกำกับดูแลการทำงานของฝ่ายจัดการ
  และมีความรับผิดชอบต่อการปฏิบัติหน้าที่ของคณะกรรมการที่มีต่อบริษัทฯและผู้ถือหุ้นอย่างเต็มความสามารถ
  ดังนี้

  1 ) ในการกำหนดโครงสร้างและองค์ประกอบของคณะกรรมการฯ
  ได้มีการพิจารณาความเหมาะสมเมื่อเทียบกับภาระหน้าที่
  และเพื่อให้สอดคล้องตามข้อกำหนดและแนวทางที่บังคับใช้และเสนอแนะโดยกฎหมายและหน่วยงานกำกับดูแล
  เช่น สัดส่วนกรรมการที่เป็นผู้บริหาร และกรรมการอิสระ
  ความหลากหลายในด้านความรู้ความสามารถของกรรมการ รวมทั้งข้อบังคับของบริษัทฯ
  ซึ่งกำหนดขึ้นโดยมติที่ประชุมผู้ถือหุ้น และตามระเบียบบริษัทฯ ว่าด้วย คณะกรรมการบริษัท
  ซึ่งคณะกรรมการฯ ได้กำหนดขึ้น ในปัจจุบันคณะกรรมการฯ ประกอบด้วยกรรมการจำนวน 9 คน
  ซึ่งมีขนาดเหมาะสมกับลักษณะธุรกิจของบริษัทฯ ประกอบด้วยกรรมการอิสระจำนวน 3 คน
  คิดเป็นสัดส่วนมากกว่าหนึ่งในสามของจำนวนกรรมการทั้งคณะ

  2 ) กรรมการมีคุณสมบัติหลากหลายทางด้านความรู้ความสามารถเฉพาะด้าน (วิศวกรรม
  วิทยาศาสตร์ สังคมสงเคราะห์ การบริหารธุรกิจ และกฎหมาย) ประสบการณ์ในการทำงาน
  ทักษะ ความเชี่ยวชาญ และอายุ
  ซึ่งเป็นประโยชน์ต่อการปฏิบัติงานของคณะกรรมการทั้งคณะในการกำหนดทิศทางและนโยบาย
  การกำกับดูแลการบริหารและดำเนินงานของฝ่ายบริหาร
  รวมทั้งการให้ความเห็นต่อเรื่องที่ทำการพิจารณาทั้งในเชิงลึกและในแนวกว้างครอบคลุมปัจจัยกระทบอย่างรอบด้าน
  ทั้งนี้
  กรรมการทุกคนไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต
  และไม่มีประวัติการทำรายการที่อาจเกิดความขัดแย้งทางผลประโยชน์กับบริษัทฯ

  3 ) ประธานกรรมการบริษัทเป็นตัวแทนจากผู้ถือหุ้นที่มิใช่กรรมการอิสระ
  ซึ่งได้ผ่านความเห็นชอบของคณะกรรมการบริษัทแล้ว โดยจากประธานกรรมการเป็นผู้มีความรู้
  ประสบการณ์ และความเชี่ยวชาญในธุรกิจอุตสาหกรรมพลาสติก

  4 ) คณะกรรมการมีการกำหนดมาตรการในการเปิดเผยข้อมูลส่วนได้เสียของกรรมการ ผู้บริหาร
  และผู้ที่เกี่ยวข้อง โดยรายงานครั้งแรกภายใน 30 วัน นับจากวันเข้าดำรงตำแหน่งในบริษัทฯ
  สำหรับกรณีที่ระหว่างปี กรรมการหรือผู้บริหารรวมถึงบุคคลที่มีความเกี่ยวข้อง
  จำเป็นต้องเข้าทำธุรกรรมใดๆ กับบริษัทไม่ว่าโดยทางตรงหรือโดยทางอ้อม
  กรรมการหรือผู้บริหารมีหน้าที่แจ้งให้บริษัทรับทราบโดยไม่ชักช้า
  โดยระบุข้อเท็จจริงเกี่ยวกับลักษณะของสัญญา ชื่อของคู่สัญญา
  และส่วนได้เสียของกรรมการหรือผู้บริหารในสัญญา เพื่อความโปร่งใสในการเข้าทำธุรกรรมนั้น

  5 )
  เลขานุการบริษัทเป็นผู้รวบรวมข้อมูลและจัดส่งสำเนารายงานการมีส่วนได้เสียของกรรมการและผู้บริหาร
  ให้ประธานกรรมการและประธานกรรมการตรวจสอบรับทราบภายใน 7 วันทำการ
  นับแต่วันที่บริษัทฯได้รับรายงานนั้น พร้อมทั้งทำหน้าที่เก็บรักษารายงานการมีส่วนได้เสียดังกล่าว ณ
  ที่ทำการของบริษัทฯ

  6 ) คณะกรรมการของบริษัทฯ ประกอบด้วยกรรมการที่มีความรู้
  ความสามารถและประสบการณ์ในการดำเนินธุรกิจ
  โดยทำหน้าที่ในการพิจารณาและให้ความเห็นชอบต่อ วิสัยทัศน์ ภารกิจ กลยุทธ์ เป้าหมาย
  แผนงานและงบประมาณของบริษัทฯ ที่นำเสนอโดยฝ่ายบริหารของบริษัทฯ
  และจัดให้มีระบบการกำกับดูแล
  ติดตามและประเมินผลการปฏิบัติงานของฝ่ายบริหารให้เป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้ถือหุ้นและคำนึงถึงผลประโยชน์ของผู้มีส่วนได้เสียทุกฝ่าย

  7 )
  บริษัทฯได้กำหนดนโยบายและแนวทางปฏิบัติในการป้องกันมิให้ผู้มีส่วนที่เกี่ยวกับความขัดแย้งทางผลประโยชน์กับบริษัทฯ
  ทำการแสวงหาผลประโยชน์ส่วนตน
  โดยกำหนดให้กรรมการและพนักงานหลีกเลี่ยงการทำรายการที่เกี่ยวโยงกับตนเอง
  ซึ่งอาจก่อให้เกิดความขัดแย้งทางผลประโยชน์กับบริษัทฯ
  ในกรณีที่มีเหตุจำเป็นต้องทำรายการเกี่ยวโยงก็ต้องปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยมีราคาและเงื่อนไขเช่นเดียวกับรายการปกติทางการค้าทั่วไป และกรรมการ ผู้บริหาร
  หรือพนักงานที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ

  เพื่อความโปร่งใสและป้องกันการแสวงหาผลประโยชน์ส่วนตน บริษัท มีนโยบายห้ามมิให้
  กรรมการ ผู้บริหาร และพนักงานนำข้อมูลที่มีสาระสำคัญและยังมิได้เปิดเผยต่อสาธารณะชน
  ไปใช้เพื่อประโยชน์ของตนเองหรือผู้อื่น

  8 ) คณะกรรมการบริษัท ได้กำหนดข้อควรปฏิบัติสำหรับให้กรรมการ ผู้บริหารและพนักงาน
  ได้รับทราบถึงมาตรฐานการปฏิบัติที่บริษัทฯ คาดหวังกับผู้ที่มีส่วนได้เสียทุกฝ่าย
  และให้ยึดถือในการปฏิบัติงาน โดยได้รวบรวมข้อพึงปฏิบัติดังกล่าวจัดทำเป็นเอกสาร
  “คู่มือจริยธรรมธุรกิจ” ในการดำเนินงานด้วยมาตรฐานสูงสุด
  โดยถือเป็นภาระหน้าที่ที่สำคัญของทุกคน ทั้งนี้ บริษัทฯ จะติดตามการปฏิบัติตามแนวทางดังกล่าว
  ตลอดเวลา รวมทั้งพิจารณาทบทวน
  และปรับปรุงคู่มือดังกล่าวเพื่อให้มีความเหมาะสมและทันสมัยอยู่เสมอ

  9 ) บริษัทฯ มีนโยบายกำหนดค่าตอบแทนของกรรมการและผู้บริหาร
  ให้อยู่ในระดับอุตสาหกรรมเดียวกันและสามารถรักษากรรมการและผู้บริหารที่มีคุณสมบัติเหมาะสมตามที่ต้องการได้
  และเชื่อมโยงกับผลการดำเนินงานของบริษัทฯ
  โดยขออนุมัติค่าตอบแทนกรรมการในที่ประชุมผู้ถือหุ้น
  กรรมการที่ได้รับมอบหมายให้มีหน้าที่และความรับผิดชอบเพิ่มขึ้นเป็นพิเศษ

  10 ) การประชุมคณะกรรมการบริษัทมีกำหนดประชุมอย่างน้อย 3
  เดือนต่อครั้งและอาจมีการประชุมพิเศษเพิ่มเติมตามความจำเป็นและในการประชุมแต่ละครั้ง
  มีการกำหนดวาระชัดเจน ล่วงหน้าและมีวาระพิจารณาติดตามผลการดำเนินงานเป็นประจำ
  เลขานุการบริษัท
  ได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า 7
  วันก่อนการประชุม

  ทั้งนี้ตั้งแต่วันที่ 1 มกราคม 2553 ถึง 31 ธันวาคม 2553
  คณะกรรมการมีการประชุมตามวาระปกติจำนวน 6 ครั้ง
  ในแต่ละครั้งมีกรรมการเข้าร่วมการประชุมครบองค์ประชุม
  โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+----------------------------+-------------+-------------+------------+
| รายชื่อกรรมการ               | การประชุม    | การประชุม    | รวม        |
+----------------------------+-------------+-------------+------------+
|                            | วาระปกติ     | วาระพิเศษ    |            |
+----------------------------+-------------+-------------+------------+
| นายพิฑูร ตรีวิจิตรเกษม          | 6/6         | 0/0         | 6/6        |
+----------------------------+-------------+-------------+------------+
| นางพจนารถ ปริญภัทร์ภากร       | 5/6         | 0/0         | 5/6        |
+----------------------------+-------------+-------------+------------+
| นายวิรุฬ เผ่าลินจง             | 6/6         | 0/0         | 6/6        |
+----------------------------+-------------+-------------+------------+
| นางสาวนฤศสัย มหฐิติรัฐ         | 6/6         | 0/0         | 6/6        |
+----------------------------+-------------+-------------+------------+
| นายบรรเลง ศรนิล             | 6/6         | 0/0         | 6/6        |
+----------------------------+-------------+-------------+------------+
| พ.ต.อ.ทวีพันธ์ แสงประเสริฐ     | 6/6         | 0/0         | 6/6        |
+----------------------------+-------------+-------------+------------+
| นายสิงห์ชัย อรุณวุฒิพงศ์          | 6/6         | 0/0         | 6/6        |
+----------------------------+-------------+-------------+------------+
| นายธีระชัย สิริธัญญานนท์         | 6/6         | 0/0         | 6/6        |
|                            |             |             |            |
| กรรมการที่ลาออกระหว่างปี       |             |             |            |
+----------------------------+-------------+-------------+------------+
| นาย ฮวง กวาน จวิน           | 5/6         | 0/0         | 5/6        |
+----------------------------+-------------+-------------+------------+

  ทั้งนี้ ได้มีการจดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการ
  พร้อมให้คณะกรรมการและผู้ที่เกี่ยวข้องตรวจสอบได้

  11 ) คณะกรรมการบริษัทได้แต่งตั้งคณะอนุกรรมการได้แก่คณะกรรมการตรวจสอบ
  เพื่อช่วยในการกำกับดูแลกิจการของบริษัทฯ โดยสมาชิกทุกคนเป็นกรรมการอิสระ
  ซึ่งประกอบด้วยดังนี้

  1. นายบรรเลง ศรนิล ประธานคณะกรรมการตรวจสอบ

  2. พ.ต.อ. ทวีพันธ์ แสงประเสริฐ กรรมการตรวจสอบ

  3. นายสิงห์ชัย อรุณวุฒิพงศ์ กรรมการตรวจสอบ

  บริษัทฯ ไม่มีอนุกรรมการกำหนดค่าตอบแทน
  แต่มีกระบวนการพิจารณาค่าตอบแทนเบื้องต้นที่เหมาะสม โดยคณะกรรมการบริษัท
  โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
  อีกทั้งผลประกอบการของบริษัทประกอบการพิจารณา

  12 ) บริษัทฯ
  มีผู้ตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯได้ดำเนินการตามแนวทางที่กำหนดและมีประสิทธิภาพ
  รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance
  Control) และเพื่อให้หน่วยงานตรวจสอบภายในมีความเป็นอิสระ
  สามารถทำหน้าที่ตรวจสอบและถ่วงดุลได้อย่างเต็มที่ คณะกรรมการจึงกำหนดให้
  ผู้ตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
  และได้รับการประเมินผลงานจากคณะกรรมการตรวจสอบด้วย

  13 ) คณะกรรมการบริษัทเป็นผู้รับผิดชอบต่องบการเงินของบริษัทฯ
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลยพินิจระมัดระวังในการจัดทำ
  รวมถึงมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่า การบันทึกข้อมูลบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือดำเนินการที่ผิดปกติอย่างมีสาระสำคัญ

  คณะกรรมการบริษัทได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบ ดังปรากฏในรายงานของคณะกรรมการตรวจสอบ
  ซึ่งแสดงไว้ในแบบ 56-1 และในรายงานประจำปีแล้ว

  14 ) ในการประชุมคณะกรรมการบริษัทครั้งที่ 2/2554 เมื่อวันที่ 4 มีนาคม 2554
  คณะกรรมการบริษัทได้จัดให้มีการประเมินผลการปฏิบัติงานตนเองของคณะกรรมการบริษัท
  ประจำปี 2553 เป็นรายคณะ
  เพื่อประเมินประสิทธิภาพและประสิทธิผลในการปฏิบัติหน้าที่ของคณะกรรมการ ในภาพรวม
  คณะกรรมการมีความพอใจกับความรู้และประสบการณ์ที่หลากหลายของคณะกรรมการ
  และบรรยากาศของการทำงานเป็นทีมที่ดี กรรมการได้ให้คำแนะนำเพิ่มเติมให้มีการจัดอบรม
  สัมมนา แก่กรรมการ ในด้านต่าง ๆ มากขึ้น

  15) คณะกรรมการตรวจสอบได้ประเมินขอบเขตการปฏิบัติงานจริงของตนเองในปี 2553
  ทั้งคณะโดยเปรียบเทียบกับกฎบัตรของคณะกรรมการตรวจสอบและแนวปฏิบัติที่ดี
  ซึ่งผลการประเมินพบว่า คณะกรรมการตรวจสอบได้ดำเนินการในปี 2553
  เป็นไปในทิศทางเดียวกับกฎบัตรของคณะกรรมการตรวจสอบและแนวปฏิบัติที่ดี

  8.5 การดูแลเรื่องการใช้ข้อมูลภายใน

  บริษัทฯมีนโยบายในการห้ามและมีวิธีการดูแลกรรมการและผู้บริหารของบริษัทฯในการนำข้อมูลภายในของบริษัทฯ
  ซึ่งยังไม่ได้เปิดเผยต่อสาธารณชน ไปใช้เพื่อประโยชน์ส่วนตนหรือผู้อื่น
  รวมทั้งเพื่อการซื้อขายหลักทรัพย์ โดยเฉพาะอย่างยิ่งในช่วง 1
  เดือนก่อนที่งบการเงินเผยแพร่ต่อสาธารณชน ดังต่อไปนี้

  1)
  ดำเนินการแจ้งให้กรรมการและผู้บริหารทราบถึงภาระหน้าที่ในการรายงานการถือหลักทรัพย์ในบริษัทฯของตนเอง
  คู่สมรส และบุตรที่ยังไม่บรรลุนิติภาวะ
  ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
  59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  2) ดำเนินการแจ้งให้กรรมการ ผู้บริหาร
  ผู้จัดการฝ่ายและพนักงานของบริษัทฯพึงหลีกเลี่ยงการใช้ข้อมูลภายในของบริษัทที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
  ไปใช้เพื่อประโยชน์ส่วนตนซึ่งรวมถึงเพื่อการซื้อขายหลักทรัพย์ หากบริษัทฯพบว่า กรรมการ
  ผู้บริหาร ผู้จัดการและพนักงานของบริษัทกระทำผิดข้อห้ามนี้
  บริษัทฯจะพิจารณาดำเนินการตามกฎหมาย

8.6 บุคลากร

ณ วันที่ 31 ธันวาคม 2553 บริษัทมีจำนวนพนักงานแยกตามสายผลิตภัณฑ์และการบริหารได้ดังนี้

ตารางที่ 11 พนักงานแยกตามสายผลิตภัณฑ์ ณ วันที่ 31 ธันวาคม 2553

  ----------------------------------- ----------------- -----------------
  ประเภทของส่วนงาน                     รายเดือน (คน)      รายวัน (คน)

  โรงงานผลิตถุงทั่วไป                     78                467

  โรงงานผลิตหลอดดูดเครื่องดื่ม              19                148

  ส่วนการบริหารงานกลาง                  246               97

  รวม                                 343               712
  ----------------------------------- ----------------- -----------------

ตารางที่ 12 ผลตอบแทนของพนักงานประจำปี 2553

  ----------------------------------- ----------------------- -----------
  รายการ                              จำนวนเงิน (บาท)          

  เงินเดือน                             104,966,605.99          

  ค่าแรง                               75,714,951.79           

  โบนัส                                12,431,322.00           

  เงินประกันสังคมและเงินกองทุนทดแทน        5,211,476.01            

  เงินสวัสดิการอื่น                        4,520,222.69            

  รวม                                 202,844,578.48          

  คิดเป็นร้อยละ 17.63 ของค่าใช้จ่ายทั้งหมด                            
  ----------------------------------- ----------------------- -----------

8.7 การพัฒนาบุคลากร

การพัฒนาบุคลากรของบริษัท
ถือเป็นนโยบายหนึ่งที่บริษัทให้ความสำคัญต่อการฝึกอบรมและการเสริมความรู้อย่างต่อเนื่อง
โดยเน้นที่จะเสริมสร้างสิ่งที่จำเป็นเพื่อเพิ่มขีดความสามารถและศักยภาพของพนักงานทุกระดับให้เกิดความตระหนัก
ความรู้ ความเข้าใจ ทักษะ ซึ่งจะช่วยให้สามารถปฏิบัติงานได้อย่างมีประสิทธิภาพสูงสุด
ทั้งในปัจจุบันและอนาคต อันจะนำไปสู่ความก้าวหน้าของพนักงานและบริษัทต่อไป
เพื่อเป็นการเสริมสร้างและพัฒนาการปฏิบัติงานอย่างต่อเนื่อง บริษัทฯ
ได้มีการจัดทำเอกสารปฐมนิเทศน์สำหรับพนักงานใหม่ทุกท่าน
เพื่อเป็นข้อมูลที่เป็นประโยชน์ในการปฏิบัติงาน
รวมถึงการจัดปฐมนิเทศแนะนำลักษณะประกอบธุรกิจและแนวทางการดำเนินธุรกิจ
ระบบการกำกับดูแลกิจการของบริษัท สำหรับพนักงานที่ได้ร่วมงานกับบริษัทแล้ว
ได้จัดส่งบุคลากรไปศึกษาดูงานและการสัมนาทั้งในประเทศและต่างประเทศ
ตลอดจนการจัดอบรมภายในและการเข้าร่วมหลักสูตรอบรมโดยองค์กรภายนอก

บริษัท มีนโยบายการพัฒนาพนักงาน โดยเน้นให้มีการฝึกอบรมครบทุกระดับชั้น
จัดให้มีระบบการจัดการฝึกอบรมให้ความรู้ทักษะในการปฏิบัติงานแก่พนักงาน
โดยกำหนดเป็นนโยบายและแผนฝึกอบรมประจำปี
โดยมุ่งหวังให้พนักงานทุกคนเกิดความเข้าใจและสามารถปฏิบัติงานได้อย่างถูกต้อง มีประสิทธิภาพ
สำหรับพนักงานที่เกี่ยวข้องกับการผลิตจะเน้นเรื่องลดการเกิดของเสีย
และคำนึงถึงความปลอดภัยในการทำงาน รวมทั้งได้สร้างจิตสำนึกด้านสิ่งแวดล้อมให้แก่พนักงาน
มีการฝึกอบรมในการใช้วัตถุดิบให้คุ้มค่า มีการจัดระบบการทิ้งขยะและมีการแยกขยะที่มีพิษ ขยะเปียก
ขยะแห้ง ตลอดจนการลดอุบัติเหตุในการทำงานมีการส่งเสริมรณรงค์ในเรื่องการลดอุบัติเหตุ
การรักษาความปลอดภัยในระหว่างการทำงาน